Byla C‑77/11

Europos Sąjungos Taryba

prieš

Europos Parlamentą

„Ieškinys dėl panaikinimo — 2011 finansinių metų Sąjungos bendrojo biudžeto galutinis priėmimas — Parlamento pirmininko aktas, kuriuo paskelbiama, kad šis priėmimas galutinis — SESV 314 straipsnio 9 dalis — Parlamento ir Tarybos vykdomas metinio Sąjungos biudžeto nustatymas — SESV 314 straipsnio pirma pastraipa — Institucinės pusiausvyros principas — Kompetencijos suteikimo principas — Lojalaus bendradarbiavimo pareiga — Esminių procedūros reikalavimų laikymasis“

Santrauka – 2013 m. rugsėjo 17 d. Teisingumo Teismo (didžioji kolegija) sprendimas

Europos Sąjungos biudžetas – Biudžeto procedūra – Parlamento pirmininko konstatavimas, kad biudžetas galutinai priimtas – Būtinybė, kad kartu pasirašytų Taryba – Nebuvimas

(ESS 14 straipsnio 1 dalis ir 16 straipsnio 1 dalis; SESV 263, 288 straipsniai, 289 straipsnio 2 dalis, 296 straipsnio pirma pastraipa ir 314 straipsnio pirma pastraipa ir 9 dalis)

SESV 314 straipsnyje numatyta biudžeto procedūra užbaigiama priimant jo 9 dalimi grindžiamą aktą, kuriuo Parlamento pirmininkas, kaip šios institucijos organas, prieš tai patikrinęs procedūros teisėtumą, paskelbia, kad biudžetas galutinai priimtas. Šis aktas yra paskutinis Sąjungos biudžeto priėmimo procedūros etapas ir būtent juo biudžetui suteikiama privalomoji galia. Šiuo atžvilgiu, nors tiesa, kad SESV 314 straipsnio pirmoje pastraipoje primenama, jog pagal ESS 14 straipsnio 1 dalį ir 16 straipsnio 1 dalį Parlamentas ir Taryba bendrai vykdo biudžetines funkcijas, niekur SESV 314 straipsnyje nenumatyta, kad užbaigiant biudžeto procedūrą priimamas aktas, kurį turi kartu pasirašyti Parlamento ir Tarybos pirmininkai.

Be to, SESV 296 straipsnio pirma pastraipa netaikoma vykstant SESV 314 straipsnyje numatytai biudžeto procedūrai. Net jei SESV 314 straipsnio 9 dalimi grindžiamas aktas priimamas pagal specialią teisėkūros procedūrą, dėl biudžeto pobūdžio jis neįgyja teisėkūros tvarka priimto akto formos per se, kaip tai suprantama pagal SESV 288 straipsnį ir SESV 289 straipsnio 2 dalį, ir bet kuriuo atveju tai yra aktas, kurį galima ginčyti, kaip jis suprantamas pagal SESV 263 straipsnį, nes Sąjungos biudžetui juo suteikiama privalomoji galia.

(žr. 50, 54–56, 60, 63 punktus)

Byla C‑77/11

Europos Sąjungos Taryba

prieš

Europos Parlamentą

„Ieškinys dėl panaikinimo — 2011 finansinių metų Sąjungos bendrojo biudžeto galutinis priėmimas — Parlamento pirmininko aktas, kuriuo paskelbiama, kad šis priėmimas galutinis — SESV 314 straipsnio 9 dalis — Parlamento ir Tarybos vykdomas metinio Sąjungos biudžeto nustatymas — SESV 314 straipsnio pirma pastraipa — Institucinės pusiausvyros principas — Kompetencijos suteikimo principas — Lojalaus bendradarbiavimo pareiga — Esminių procedūros reikalavimų laikymasis“

Santrauka – 2013 m. rugsėjo 17 d. Teisingumo Teismo (didžioji kolegija) sprendimas

Europos Sąjungos biudžetas — Biudžeto procedūra — Parlamento pirmininko konstatavimas, kad biudžetas galutinai priimtas — Būtinybė, kad kartu pasirašytų Taryba — Nebuvimas

(ESS 14 straipsnio 1 dalis ir 16 straipsnio 1 dalis; SESV 263, 288 straipsniai, 289 straipsnio 2 dalis, 296 straipsnio pirma pastraipa ir 314 straipsnio pirma pastraipa ir 9 dalis)

SESV 314 straipsnyje numatyta biudžeto procedūra užbaigiama priimant jo 9 dalimi grindžiamą aktą, kuriuo Parlamento pirmininkas, kaip šios institucijos organas, prieš tai patikrinęs procedūros teisėtumą, paskelbia, kad biudžetas galutinai priimtas. Šis aktas yra paskutinis Sąjungos biudžeto priėmimo procedūros etapas ir būtent juo biudžetui suteikiama privalomoji galia. Šiuo atžvilgiu, nors tiesa, kad SESV 314 straipsnio pirmoje pastraipoje primenama, jog pagal ESS 14 straipsnio 1 dalį ir 16 straipsnio 1 dalį Parlamentas ir Taryba bendrai vykdo biudžetines funkcijas, niekur SESV 314 straipsnyje nenumatyta, kad užbaigiant biudžeto procedūrą priimamas aktas, kurį turi kartu pasirašyti Parlamento ir Tarybos pirmininkai.

Be to, SESV 296 straipsnio pirma pastraipa netaikoma vykstant SESV 314 straipsnyje numatytai biudžeto procedūrai. Net jei SESV 314 straipsnio 9 dalimi grindžiamas aktas priimamas pagal specialią teisėkūros procedūrą, dėl biudžeto pobūdžio jis neįgyja teisėkūros tvarka priimto akto formos per se, kaip tai suprantama pagal SESV 288 straipsnį ir SESV 289 straipsnio 2 dalį, ir bet kuriuo atveju tai yra aktas, kurį galima ginčyti, kaip jis suprantamas pagal SESV 263 straipsnį, nes Sąjungos biudžetui juo suteikiama privalomoji galia.

(žr. 50, 54–56, 60, 63 punktus)